[{"text_idx": "#000000", "text": "La propono pri la programo \u201cMultlingva Akcelilo\u201d (kun uzo de Esperanto en bazaj lernejoj por enkonduki la instruadon de fremdaj lingvoj), kiun proponis Sea\u0301n O\u0301 Riain (prezidanto de Eu\u0306ropa Esperanto-Unio), hodiau\u0306 atingis la pozicion de la dua plej populara propono en la civitana konsulto de la eu\u0306ropunia \u201cKonferenco pri la estonteco de Eu\u0306ropo\u201d (dau\u0306ranta g\u0302is printempo 2022).\nTio donas al ni la s\u0302ancon plividebligi Esperanton en eu\u0306ropuniaj publikaj kaj politikaj cirkloj kaj paroligi pri nia lingvo. Post tiu arg\u0302enta medalo ni nun alstrebas la oran. Mankas nun sepdek du voc\u0302donoj por sukcesi. Se vi log\u0302as en EU-membros\u0302tato kaj ne jam partoprenis la kampanjon, bonvolu konsulti la UEA-vikipag\u0302on kie trovig\u0302as c\u0302iuj informoj pri kial kaj kiel partopreni: u\u0306ropo"}, {"text_idx": "#000001", "text": "EEU preparas kelkajn milojn de presitaj pos\u0302tkartoj en diversaj lingvoj, kiuj fanfaras la proponon kiel la plej popularan. Tiujn pos\u0302tkartojn ricevos la landaj Esperanto-asocioj kun la peto sendi ilin grandkvante ekzemple al politikistoj kaj j\u0302urnalistoj. Helpu eviti mals\u0302paron de mono: la pos\u0302tkartoj ne uzeblos, se la propono ne atingas la unuan pozicion. La UEA-vikipag\u0302o dau\u0306re informas pri la situacio."}]